
Pridplata na cilu god 3 for., na pol god 1 for. 50 nov., na četvert. 75 nov. 


God. I. U Kalači 


POZIV NA PREDPLATU. 


Poklem naše na ovom polju dilovanje , i razvitak 
narodnosti, o što većem broju predplatnikah zavisi 
izavlja so: da će se predplata neprikidno primati na cilu 
godinu kojaće se radi sravnenja sa civilnom — koncem 
Prosinca dovršiti — cina dosadanja na 1/, 75 nov. na 
1/, 1 f. 50 norv., na cilu godinu 3 f. a. vr. koji sad na 
pol godine plati — ili je već početkom na cilu izplatio 
— suvišak će se u došastju uračunati. = Uredničtvo, 


Bura na istoku i Nagjarski: Listovi, 


Ono pitanje iztočno, koje je g. Gortschakoft, iz- 
nenada pokrenio — sviot politični_ po svoj Magjarskoj 
jako je uzrujalo — akobi čovik po tim duhu sudio : 
koji se po novina odaje — morobi mislit da je Magjar- 
ska već sa svim oružana — i da samo čeka zapovid da 
se krene i Rusa napane. 

Čemu se netriba čuditi poklem magjari osićaju : 
da se to pitanje bez Magjarske noće rešiti — samo se 
tome čudimo : što u račun neuzimaju okolnosti : koje se 
u nutarnji Magjarske nalaze, dobro bi bilo od Nimca 
naučiti računati : pa prigledati : koliko je brojom Ma- 
gjarah u nakrilju krune Svetog Stipana, pa jesul dokol- 
ni time odoliti onoj velikoj sili — koja bi se na Ma- 
gjarsku navalila, valjada bito računanje i na to ma- 
gjare dovelo : da zapitaju kaki su ono puci u Magjar- 
Skoj koji drugim jezikom govore, i jesul ti puci zado- 
voljni s onih Pravah — koja su jim po magjari opredi- 

ljena pak onda nebi jim tribalo iz Ruski Listova htiti 
izpoznavati čuvstva naroda, koji su doista svi jedne 
misli, da mi netriba_ da dopustimo, da nam našu pri- 
rodnu granicu ruskimi intriguami (pletkomi) zatvore, 
i da je za nas nemog guće, — odlag ganje ravnoteže u isto- 
ku bez našeg saglasja 1 proti naše volje dozvoleti. 

Austrija indi može u tom pogledu tako isto na 
podporu Nimacah kao i Poljakah, Magjarah ko i Ru- 
munjah, Čehah kao i Srbah računati, te tim nije joj od 
potribe u naručja se one posebne nimačko-magjarske 
politike bacati, koja bi austrijansku veliku državu — u 
Prusku ili veliku magjarsku državu stvoriti mogla. 

Kad bi Magjari nesamo sebe, već i cilu Austriju 
prid očima imali, to bi oni morali njiovu svu moć sa- 
brati, koje da bi s' one strane Litave nagodbena-poli- 
tika po njihovoj volji dilovala, a koje opet da bi u 
Ugarskoj s nemagjarskim narodima jedanput do spora- 
zumka došli. Magjarise moraju jednom nakaniti, Slove- 
nima i Rumunjima u U garskoj živećim — ,bratinsku 
ruku“ pružiti, te njimi više neuskračivati njihova histo- 
rična prava, koja jim pripadaju. 

Magjari se ljuto varaju, ako misle: da bi oni — 
samo s* onimi sredstvimi, s? kojimi oni razpolažu — ka- 
kovu korist sebi u istoku doprineli; magjarstvo je samo 
po sebi odveć slabo, te kojzrnašee medj' dva žervanja bilo 
bi satrto. 

Samo u savozu s' narodima, koji austrijansku 
državu sačinjavaju — mogli bi u kakvom dobitku učest- 
vovati. Samo ako se sa pobratinskim narodima sjedine, 

s kojimi isto otačanstvo imaju — možedu slobodno i 
mirno svoju budućnost u veoma svitloj boji viditi, te 
onda su uvireni, da će biti takva, kakvu je gledaju! 

U Srimu. Jedan Slavenofil. 


DOMACI POSLOVI. 


Delegatie. 


Trudan poso obavljaju, vojne i financialne prora- 
čune i zaključne račune prigledaju — 6-og Pros. u ma- 
gjarskoj Delegatii g. Wahrman pita obće vojnog minis- 
tara — nakoliko se može virovati onim glasovima koji 
se po novinah savijaju : da ugovor — kojije s kongorti- 
umom Skene za odilo vojničko uslovljen, nije bio ob- 
držan, i da u onaj mah kada se ratno pitanje prosšastog 
lita u Europi povelo, naša vojska ni zaodivena ni naoruža- 
ne nije bila — i akoje g. Ministar te okolnosti poznavo 
jeli štaje činio: da se što prije odstrane. U večernoj sjed- 
nici pritresana je želja zajedničkog financialnog ministara 
da mu se za prosinačku obskrbu vojnu, vjeresia od četiri 
miliuna dozvoli, nikoji su kanili nezakonitost obhadjanja 
takog pokazivat : al je obci financ ministar u svojim od- 
govoru otu od vlade odklonio, i na okolnosti potiskao, 
veli za 1868 i 69. godine triebala je naknadna 
vjeresia, koju su Delegatie dozvolile al uslovno : da se 
prije od ti godinah računi prigledaju. Što se to nije mog- 
lo obaviti, i što se Delegati prošaste jeseni nisu sastali, 
što su vanredni troškovi nastali — tomu nije vlada, već 
sudbina kriva. Na to je Delegatia 4 miliuna i magjarska 
i nimačka votirala. 


() čem se bave na Saboru! 


Poklem su poslanici u svoji odsici — kojima su 
ubrojeni zabavljeni — javne sednice se nedrže već samo 
vrlo kratke da se moljbenice — i interpellatie mogu 
pridati, takaje jedna 2-og Prosinca održana, kada je g. 
Geiza Sziillo zapitao Ministara: kanil za ovog zasiedanja 
osnovu zakonsku podneti: kojom bi se stalo naput onima 
zlima uživima, koji se prigodom novačenja vojnog poka- 
zuju, pa se različnim načinom neizbrojeni — svoje vojne 
dužnosti opraštjaju, a g. Erno Simonyia rado bi imo : da 
se porezni zakoni u pritresanje uzmu — ine nastane 
nužda opunovlastenja ministarstva na branje poreza — 
bez zakona, na što mu primeti financialni_ ministar : da 
će se opunovlastenje za izdatke sigurno izkati, a za pri- 
hod samo na onaj način: ako se dotični zakoni prije 
zaključenja zasidanja — ne bi uredili. Sbor 25.ce završio 
je svoj snov prama sudiški mista, triba mu još samo 
troškovnik sglaviti, i tako sav poso na saborsko pritre- 
sanje izneti, 


Hrvatski Sabor. 


1. Pros. Predsjednik Presvietl. g. Vakanović, g. 
Broz stavlja pitanje na zemaljsku vladu : zašto oni zaos- 
tatci poreznički uključno do 1867. godine, od kojibi se 
63% po nagodbi imali na domace potriebštine trošit — 
još nikad u proračun nisu uvedeni, mislioje da će se ovim 
načinom u zemaljsku blagajnu barem jedan miliun forinti 
uneti, i na domaće zavode upotribit, al se jako privario, 
poklem pod tim uslovom još nijedan novčić nije izkazan. 
Na što vlada odgovara, da se o tom radi — al dosad još 
računi s občim ministarom na čisto nisu dovedeni, g. 
Aurel Kušević opažava : da se visoke_ kuće zakonito do- 


stojanstvo podkopava kada se članovi razilaze, da se 
sjednice održati nemogu. Na što g. Presjednik primeti : 
da njemu nije poznato dalije gospoda nikoja privatno ili 
službeno u Peštu pozvana, prem ako bi_red a i ugladje- 
nost zahtivala; da se članovi prije odalenja Predsjednič- 
tvu jave. O prigledanju, proračuna g. Živković izjavi 
želju : da se_srimskoj županii uz svotu na obće troškove 
jedna 1000 st. više doznači, buduć bi već vrime tu bilo : 
da se jedanput odstrani onaj nered — u kojim se nalazi 
sirotinja, posebeno izkustvoga je osvidočilo: da su mnoge 
sirotinske kamate i glavnine u pogibelu — jel se dužnici 
ne nalaze, činovnici se mnogo promienjivali — i što je 
bilo zamršeno — to se, nije moglo odmrsiti, ako će se 
jedna hiljada forinti potrošiti, sigurnoće se ovim putem 
50,000 aeraru zaštediti, žalostno te sirotinje stanje potak- 
nuloje visoku kucu; ipak po g. Zlatarovića predlogu — 
našlaje za povoljno : da se i ta stvar_uredi iz one svote 
od 7500 frt. koja je za paušal odobrena, 4. Pros. g. Vu- 
kotinović pita vladu : kanil predložiti štamparni i udru- 
ženja zakon, poklem se uvodom parlamentarisma prijaš- 
nje slobodno kretanje sve većma uzteže? Interpellatia 
ova izdanaje vladi na odgovor. Zatim je kuća prišla na 
dnevni red, i prislušala izvišće odbora, za zemaljske zak- 
lade izaslana — tom prigodom zapita g. Vukotinović što 
je učinjeno a moljbom jugoslavenske Akademie s kojom 
se traži podpora od 2000 fr. za znanstveno poznanje Hr- 
vatske domovine, na što odvraću g. Pogledić: da Vlada otu 
moljbu nije uslušala buduć da Akademia nikakva pred- 
loga nije učinila, s kojim bi svoju tražbu opravdala, do- 
čim je još povrh toga 3000 fr. iskala. S kojim odgovo- 
rom premda g. Vukotinović nije bio zadovoljan, upozoren 
je : da svoju interpellatiu na papiru podnese. 


KUĆNI POSLOYI. 
Javni odgovor M. S. u Daljoku, 


Dao bi Bog da se naša bratja uzbude, pa ove No- 
vine obgrle ko milo svoje čedo ne samo zato što je naše 
rodjeno, pa nam je i zato drago, već najviše sbog toga : 
što je za nas — koji u ovi krajevih živimo ovo jedino 
obćilo — koje nam spremno služi — da sva bratja svoje 
misli i čuvstva bili ma skoje strane priobćiti, i na jav- 
nost izneti mogu. Evo ja sam baš radi toga razkrilio 
ovaj List, da ne moramo pod suvaju, ili baš u mijanu iči 
Porazgovaratise, i to samo s naši _suseljanih, već da se 
sastanemo i s onima iz Banata Baranje, i Stolnog Biog- 
rada, pa da čujemo : kakoje kod nji, šta nji žulji, ili što 
jim ide za rukom, u obćini, ili županii. Ljudi koji su po- 
stali gradjani, dobili svoj upliv na obćinske županijske, a 
skoro i na škulske i crkvene poslove, trieba da uče uljud- 
nost, i nauče svoje misli i osićanja tako izkazat: dani 
velikog ni malog neuvriede — da nescine : koda bi pra- 
vica to želila : da budemo sirovi i goropadni. Ono pravo 
gradjanstva štosmo dobili — da glas naš o biranju polo- 
žimo, ili u kakoj skupštini prosborimo, nije uništilo od- 
nošaje časti i poštenja — skojima smo u društvu občins- 
kom ili obitelakom bratjam pridruženi, neće škodit zabi- 
ližiti : da jedno pravo nedolazi u sukob s drugim pra- 
vom, n. p. pravoje po svakog gradjanina, da može komu 
hode svoj glas dati, ipak sin će znati, da je čast otcu uz 
sve to pravo dužan, pa kada nam zakon dicli prava 
podjednako, nedieli time razum, razsudjenje i uvidnost 
— t. j. premda jednako pravo posidujemo — govoriti — 
ipak odtud neizvire još razboritost i mudrost, tu valja po 
nauku i izkustvu steći, radi toga nije slobodno u glavu 

uzeti : da je gradjansko, ili politično pravo već nama i 
mozga pa i znanosti u glavu ulilo. Dakle|nije pristala duž- 
nost mudre učene ljude poslušati, i po takima se odlju- 
čivati, od koji znamo :: da su Bogu vierni, jel koji su Bogu 
vierni — ti su i ljudma prijatelji, sgodi se : da se učeni 
ljudi gdje izkupe_ kon. p. u Saboru, pa i tamo su jedni 
učenii, i mudrii od drugih, pak oni podlože svoje mnenje 
ovima, i tako razlozi se prepiru, pa koji umi najvaznie 
navesti, toga mnenje bude za odluku prihvatjeno. 

Tako to mora bivat u svakoj skupštini — gdje je 
ustavni život, jel gdje neodljučiva razlog već pojedina 
volja, tamo je samovoljnost, i u takom krugu, ne _napri- 
duje obćeno već samo posebeno dobro. Nikad dakle nije 
slobodno zato samo uz koga pristat, što _je to Petar jel 
Pava kazo, već buduć je to, štoje kazo mudro, pametno, i 
na razlozi utemeljeno. 

No dosad u naši obćinski skupštinah nije baš uvik 
tako bilo, već akoje Petar kazo nemojmo se namirit 
s spajijom, ako ima pravo neka uzme, to se dalje nije 
razlagalo i umovalo, već na tom je sva obćina jašila, Pe- 
tar je kazo : da se nenamirimo, i tako se sgadjalo: da se 
občine nisu namirivale, već se u parbu upuštjale, i kad 
bi po namiri dopalo na svaku sessiu 8— 12 jutarah paše, 
dobroje akoje 4— 8 sudjeno — poznajem obćinu : kojoj 
je 18 davano, pa nehtiše primit, no sud premakoje mogo 
i 4. ipak veledušno je 12 jutarah dosudio — pa tako se 
to sgadja, da onda govore ko brat M. S. Daljočanin : da 
je spajija sad 2000 sad opet 1000 jutarah osvojio — što 
sve može biti istina, al samo to nije istina : da je to spa- 
jija samovoljno oduzeo, već to mu je sigurno po sudu 
pridano. A što se po izreki sudskoj pridaje — to je 
zakonito pravo. Pod Mariom Teresiom je uredjeno : što 
pripada oraće * zemlje na jednu sessiu — i što sinokosa, 
to je kasnie po zakonu učvrstjeno u saboru, navlastito 
1832/6. 1844. 1848. god. a posli — štoje još manjkalo to 
je u Bachovo vrieme carskim pismom opredjeljeno. U 
tom poslu dakle nije mogo sudia po svojoj volji već mo- 
roje po zakonu obhadjat t.j. — naredbe zakona na miest- 
ni položaj nalagat, ko robu na rif — pa tako izreku 
sudbenu sastaviti, po toj je dakle spajija bio on tkomu 
drago svoji 83000—4000 jutarah dobio. Al dokje on u 
posid uveden, to jena njegovo ime pripisano, i porez 
nije već glede toga komada zemljišta na obćini ostao — 
već je na spajiju izpisan bio, to dakle nije moguće : da 
obćina od tog daću izravnivala, na to vrlo paze i porezni 
urednici, a još više okružni sudie, oni nedopuštaju : da se 
takvi tereti obćinam navaljivaju, kojima bi tribalo da bi 
drugi svoja ramena podmeću, i ako _bi se što tako pog- 
rišljivo sgodilo — to se može ma kad izpravit i popra- 
viti. Zatim brate M. S. nemojmo dalje jadikovat, jel to 
nam ni novčića neće u žep doneti, već nastojmo da zem. 
ljišta u zakup arendu od spajije dobijemo, pa da se 
neponavljaju žalostni slučaji, da tudji ljudi dolaze pa 
oru zemlju, koju bi_ tribalo da mi dilujemo. Nije slobod- 
no virovat: da bi se taki spajija našo: koji bi svoje 
zemlje radie drugom, nego svojim bivšim podahnikom 
izdao, samo neka ovi ono plate, što drugi obećavaju, jel 
nitko bio on najumitnii i vištiji gazda nije kadar toliko 
iz zemlje izvadit, ko poljodilac, kojije sam sa svojima 
čeljadma obradjiva, dakle on je kadar i najskuplju aren- 
du platit, samo i spajiji triba razložnom biti, pa ne- 
valja zemlju na licitatiu izmetjat, jel koji to čini taj iz- 
viče : da će svoju zemlju onomu uručit, koji će je najsi- 
gurnie — svake plodnosti lišiti, razlog to zeli: dai po- 
ljodilac cvati, spajija propiri, a i zemlja u snagi ostane. 

Iz drugog pisma vidim da našem bratu M. S. boli' 
što spajija nije dostojao — onoga za Duhovnog Pastira 
Biskupu predložiti, koga su valjada niki virni iskali, to 
je bilo i bitiće : da jedni ovog, a drugi onog, nikoji puti 
većina ili baš sva obćina koga poželi, sgadjase : da spa- 
Jija posluša, i takog Biskupu za pastira predloži, nikoji 
put pak, slidi svoju, ili svojih prijateljah volju. No ovde 
niti hočemo niti možemo razabirat, činil dobro taka ob- 
ćina, i dilujel razborito taki spajija. 

Samo je nuždno brate M.S. to zabiližiti : da spajija 
čini po svojem pravu, i ako to diluje onda tvori po za- 
konu, a štoje zakonito toje pravo. Dakle nemožemo brate 
M. S. reči 'mi platjamo, valjalo bi indi da se naša volja iz- 
punjava, to bi možda lipo bilo, ipak spajija nije obve- 
zan tako činiti. Tim manje što brate M. S. baš iz objelo- 
danjena pisma vidim : da i spajija platja, pa mal ako ne 
veći dio, no ako to baš sad i nebi stalo, al spajija je pra- 
vio crkvu i plebaniu, i s njegove ste zemlje svi s popom 
zajedno živili, pa zato je njemu to pravo dopalo — kojeje 
vrlo staro — tamo vamo od 1500 godinah. To je uredji- 
vano u obćem crkvenom Trienskom saboru prije 300 go- 
dinah, navlastito u 24. i 25. sjednici, a u Magjarskom 
zakoniku osobito Vladislava 3. 6. — 5. 26.; 1647. god. 
100. tumačeno, potvrdjeno i učvrstjeno. A štose nutarnje 
čistoće, i kite dotiče — toje uvik na popa i vierne spa- 
dalo, košto neće u vašu kuću dojti komšia, da vam sobu 
omete, tako neće obćina susjedna vašu crkvu rešiti, i čis- 
titi, već to vi sami morate iz vašeg žepa činiti. A ko vi 
Boga ljubite, neće te trpiti, da njegova kuća bude zane- 
marena, ako vam je crkva kojom nemisrićom u obliku po- 
grubila onda je sigurno : da se s Bogom ne rado družite, 
jel ko Boga poštiva, taj će njegovu kucu kitit, gdje se 8 


| Bogom na razgovor sastaje. Ipak to mi se u bratu M. S. 


dopada — što veli da će se svojem pastiru uz' “sve to 
dragovoljno priklonit, i time će brat M. S. posvidočit: da 
je prvo podložan svetoj Majki crkvi, drugo da je ustav- 
nog duha čovik, i zato poštiva svoje domovine zakone. 
Nije daleko vrieme kada će se to pravo prominit, i va- 
ljada dilom i na virne izastrt, al kako rekoh tim će se 
i teret podilit, kojiće naravno svaki krštjanin drago- 
voljno nosit, jel Bog nije spao na to da nas traži, već 
mi potriebujemo njega, dakle našaje dužnost sve bogo- 
štovje uzdržavat na naši rameni. Ako želimo da se u 
nekrvnom posvetilištu, riči božjoj i svetotajstvam s Bo- 
gom sastajemo. Ako ste pak brate M. S. radi moj savjet 
poslušat i slidit, onda nemojte se na to pripravljat : da 
parnicu sa spajijom vodite, jel premako nepoznajem vaše 
urbarske odnošaje, ipak buduć sam iz puka i medju pu- 
kom odrasto uvižbo sam : da se u taki parnicah mnogo 
potroši — a ništa nedobie, samo se nikoje pijavice na 
račun obćinski nagoje, već i vi šokci budite se, pa se raz- 
govarajte : kakve zle običaje valja odstranjivat, da se 
dušom, tielom i imetkom negubite, kako ćete dostignit : 
da vam dieca škule_ pomnjivo a mladež nauke pohadja, 
kakoće starii biti pobožni, neumorljlvi radinji, štedljivi 
domaćini, kakoće dobre knjige i novine štiti, itako svaki 
dan mudrii i izobraženii postati da se rod a njima prosla- 
vi, i obitel ukoristi. 


NOVOSTI. 


— U Debrecinu prosiačenje neće da trpe, varoš je 
odljučila 4,000 fr. na zidjanje jedne kuće za siromake. 
Dalije po čoviečanstvo bolje siromake u skupu izdrža- 
vat, ili dozvoljit da si svoju hranu i odiću prosiačenjem 

nabavljaju ? to je otvoreno pitanje, al'ono drugo : kome 
valja dozvoljit slobodu prosiačenja toje rišeno. — Zali- 
bože što poglavari na malo mista o tom se brinu, ovde 
u Kalači spore se_prosiaei ko pečurke, a tim se otvara 
neizginjlivo vrilo nećudorednosti. 

— Pol novčića. Nastala je razlika u jednoj porez- 
noj točki medju Peštanskom gradu i dotičnim porezničar- 
skim uredu, glede polnovčića, ni jedna strana nije htila 
popuštit, zato se u računanju, i odpisivanju silna artia 
potrošila, al eto dosadi stvar najposli varoškom po- 
rezničaru — i položi iz svoje kese iztraživan polnovčić, 
toje ured porozničarski — gradu Pesštanskom uredovno 
javio, i pripoznanicu vrhu položena pol novčića odaslao. 
E da se tako hiljade čuvaju, ko novčići — veoma bi po- 
reznikovcem olakšalo. 

— Pollem su prusi a franceskoj seljanom bojaz 
zadali, zato ljudi kada cuju da se prusi približavaju iz- 
bignu. A prusi onda pokupe sve sto nadju, pa se time 
izgovaraju : Zašto su pobigli — mi _bi jim platili što bi 
odneli, a tako neimamo prilike ni zahvalitjim. Svist nam 
je vele mirna — jerbosmo dobili vlast iz glavnog stana 
kako se gdje možemo nastaniti. Dakle se onaj proglas 
kojim se Villim bečio : da će sve što vojničtvo potribuje 
platiti — u starež zabacio. 

— Vridno da se svuda proslavlja. Poznato je 
da štedionice iztraživaju kakvoču položaja onoga komu 
novce izdaju štoje za nemiestjane s teškoćom skopčano. 
Valpovčani da si poso _ po zajmove iz Osiečke štedione i 
pomoćna družtva olahkote, ustroje zadrugu — u kojoj 
članovi solidarno jedan za drugog jamče, što dočuvši 
bivši spajija, g. Barun Prandau milostivo odljuči : preu- 
zeti jamstvo za sve one pojedine; kojibi iz Valpova i Mi- 
holjca zajam potriebovali, i na tu porabu ovlasti jednog 
činovi.».a kojiče dotične moljbe podpisivati. — Taki bi 
vlastelinah, dobročiniteljah triebovao naš rod svagdi — 
da steče poštenog zajma — pa bi se jedno znatno vrilo 
njegove propasti začepilo. ,,Drau.“ 


POGLED U VILAJET. 


Rus je sa svim uviren : da će ono što _je želio dos- 
tignit — bez da bi mu tribalo jednu pušku opaliti, zato 
je tako radostno pristao uz Konferentiu — koja će se u 
pol Prosinca u Londonu održati, gdiće g. Bismarck pred- 
logu Ruskom prijateljiti — pod izlikom ulaza vojni gal- 
liah u Dardanelle. Biaemarck običaje na prid gledati, nije 
zalud želio polutinu franceske vojne morne sile, nimačka 
vlast politična obrtnička i trgovačka mora se braniti i 
širiti, u Talianskoj, Grčkoj i Turskoj, a da se u pristaniš- 
tah Senjskog mora nastani, zato će se pobrinuti drugim 
putem, kojeg već austrianci pripravljaju, kada se Nimci 
prikolajtavci tako vladaju: koda bi gradjani velike Ger- 
manie a ne Austrie bili. Gornje Austrie zemalski sabor — 
u vanrednoj sjednici se ogradjiva proti nakane : da se 
pruga rieke Ensa utvrdjiva — u svem Beču samo se 600 
ljudi našlo koji su 9-og Pros. uvidili: da je to krvno 
ratovanje po čovičanstvo grdno — a po slobodu pogibe- 
ljivo. Rus veli : da je ona Europa koja je, - ugovor 1856. 
podpisala — sa svim izamrla — i druga nastala, koja da 
se utaloži — to Rus nemože izčekivati : da svoje koristi 
nepovridi. Ignatieff od kad se u Carigrad povratio sve 
jednako se trudi Turčinu posvidočit: da za njega na 
cilom svietu nije boljeg prijatelja od Rusa, to naravno 
— na cilom svietu nitko nevieruje, ipak Ignatieff nije 


Ovom broju je nadostavljen jedan. nadometak. 


izgubio nadu : da će medju Turskih velikaših naći take 
ljude kojiće to povirovati: da će stado sigurnie biti oču- 
vano — ako će vuci mjesto pasah zauzeti. U Nimačkoj 
pripravlja se velika svečanost : Stara carska kruna — 
koja je veću skupocini Starež postavljena bila — iz- 
neće se na bjeli dan — da ograni Starog Villima glavu, 
uu ime Vladarah južni koji su u Nimački Savez stupili 
Bavarski je kralj — pridržo tu veliku čast svojoj vele- 
slavnoj Vittelsbachskoj dynastii: da Villimu pruskom 
kralju Carsku krunu ponudi — o tom nije se briniti — 
kako će u carstvu za vladare svitlilo izpasti, al je brige 
— kako će u Carstvu sloboda propiriti. U Talianskoj 5. 
Prosinca otvorio se Parlamenat koji će zakonito učvrstit 
ujedinenje Rima s Italiom i Rim za prvostolnicu izvikat, 
sviet katolički drži : da Papa mora u Rimu svoj stan za» 
držati, a Talianci vele: da Rim mora glava vlasti Tali- 
anske postati, što ljudi neznadu toće Bog izjednati. Tali- 
anci su bostane Cara Napoleona — za 650,000 priku- 
pili, što je liepše nego da papalske otimaju, jel što je oteto 
to je prokleto. Francesi_ misle da moraju svoju domovi- 
nu braniti a prusi jim navištjivaju : ako gdje nadju oru- 
že — teće obćine opliniti — i pogoriti. Nije dosta za si- 
rote štojim i posliednji zalogaj iz usta otmu, sami _nimci 
očituju : da će jim sinovi svako čovičansko osićanje izgu- 
biti,al akoje istina što u ,,Pest. Lloyd“-u 7. Prosinca šti- 
jemo : da zarobljeni francesi gladuju, odrpani i ogoljeni, 
u sried zime, ne u kućah već u kolibah stanuju, onda su 
nimci izguli čuvstvo čovičje, prije nego što su u rat pošli. 
Prvi dnevah Prosinca — velike bitke je imala Loarska 
armadia, i premdaje mnogo štete nimcem prouzrokovala, 
ipak nije mogla sili nimačkoj odoliti, već je morala na 
drugu obalu rike Loare se povući, i tako su nimci pri- 


| godu dobili u Orleans opet unići, Diikrot i Trošii nisu 


mogli provaliti nimačku obsadnu vojsku ipak van 
Parisa stanuju. 


TRGOVINA I OBRTNOST. 


* > Subotica 9. Prosinca (u petak). ,Radujeme 
se od sveg srca, da nam glas na ovome mistu, u prid- 
poslednjim broju našeg štovanog lista, nije ostav kao 
glas zapivajućeg u pustinji pošto se vidi, da je prva naj- 
veća vatra u slid note Gorčakove malo se stišala, pa 
kako naša vlada tako i Engleska ne misle više na rat — 
jer je cio spor ,jistočnog pitanja“ prišao na diplomisira- 
nje (državno pismeno prigovaranje) i pisanje nota, iz 
kojega se porodila evo Konferencia (dogovor i vjećanje) 
na kojoj se ima cila stvar. mirnim putem svršiti i ude- 
siti, u koju mi slaboga ufanja imamo, jer se bojimo : da 
ta konferencia ne donese dite _ nedonošče — koje će vrlo 
kratkoga života biti, iod kuda će duse posli najveći 
zapleti poroditi. Da to lako može biti, služi nam za pri- 
mer odmah i ova okolnost, po kojim se načinu pariski 
ugovor od godine _ 1856. sklopio, iz kojega se današnji 
a lako još i drugi žalosniji zapleti poroditi mogli — kad 
znamo da na takim dogovorima sve prija, samo iskre- 
nost ne vlada — niti mislimo daćemo i najmanje dušu 
ogrešiti ako kažemo : da se na takim dogovorima vrlo 
malo obazire na volju samoga naroda, nego se tu igra 
šaha i tira ćef pojedinih okrunjenih glava, pošto za sla- 
vu i veličinu jednoga imena, gleda se svašta učiniti; je- 
dan drugog da nadmudri, ulovi, privari 1. t. d. a posli 
cilom ovom bude kraj: veliki i krvavi rat, di narodi krv- 
lju i imanjem svojim tužno plaćaju. — 

Nadometak 40-om Broju Bunjevački i šokački Novina. 


Zašto Engleska i Austro-Ugarska ne želi sad rat 
voditi ? vrlo je lako pojmiti, ' 

Engleska je kao čegrtaljka koja po svitu larmu 
pravi, da se druge tice ne navade, pa _joj sime iz korena 


ne prisvoje. Ona je više špekulativnog trgovačkog) du- 


ha, nego da bi se upuštala u one zaplete i stvari: od kojih 
nikakove vajde ne može imati, airuski barut joj vrlo 
smrdi, o koji se ona još u poslidnjem krimskom ratu jako 
opekla, pa nije sad rada, tirati dalje lisicu, da ne bi iste- 
rala kako god kurjaka! A Austro-Ugarska? ona je iz 
nutra sva trula i rovita i samo jedan vitar sa strane — 
pa da ju odmah iz korena poruši. A kako da ne? Bla- 
gajne prazne — dugovi ne pribrojni, dacije — tereti — 
veliki gotovo za ne _podneti: Slaveni uz duvar potište- 
ni *) Romani ugnjeteni, Nimci ne zadovoljni .... sami 
Magjari pocipani, ko tu onda ida pomišlja na rat, a još 
manje da se upleće u njega? Ko nije slip i kome je 
zdrav razum u glavi, taj svaki mora priznati : da za nas 
nije danas rat voditi, ako ne želimo i nas i milu domovi- 
nu našu da upropastimo?! Ovo svi mi dobro vidimo i 
osećamo, samo niki pisci Peštanski, prodane duše no- 
vinarske nećeju to da razumu, već duvaju ne prestano u 
rog rata, kao da bi tamo na Marsu bilo sa pilićima se 
klati i beftekom se krvaviti, kao što oni na lako misle. 
Ali njima je lako, oniče oštro pisati — vladaće trošiti 
(na posledku ako ima od kuda?!) braća po Adamu — 
će se koristiti, a massa naroda neka strada! AL tako to 
biva kod ljudi, koji ništa nemaju izgubiti, već na protiv 
uvek dobiti, kojima je svuda domovina kuda nebo pok- 
riva, a gospodar i Bog njima je onaj, kojim više mate- 
rialne koristi pruža. Ako dakle na nji i na njihove savete 
budemo spali, to je koliko sigurno da će mo propasti. Al 
mi se ufamo, da će naša vlada mlogo mudrija biti, nego 
da će se dati za njihovim lažnim savetima povesti. 

Da idemo dalje, da vidimo kako u drugoj polovini 
Europe, na zapadu — stvari stoje? Tu je još crnje i ža- 
losnije, tu je pravo pokoljenje, borba na životi smrt; 
pošto je za tri dana ,kako se javlja“ pod samim Parisom 
priko 100,000 ljudi koje ranjenih koje mrtvih palo, i to 
bez ikakvog uspiha. Francusi pod vrlim svojim genera- 
lom Dikro, pokušavalisu prodreti i Paris od cerni- 
runga (opsade) Nimaca osloboditi, a glavno štoje — 
varosšanima ranu uneti, ali pored najvećeg usiljavanja 
svoga, nijeim moglo za rukom ispasti, jer su od većeg 
broja nimaca suzbijeni, i Paris sve jednako od Nimaca 
obkoljen stoji, te samo po dikoji u balonu (sprava koja 
u vazduhu ide) koje je opasno — dolazi u stan francuski 
i tim putem glasovi dobivaju se od onud. 

Kako dakle jadno i čemerno stanje mora biti na toj 
strani, mislim nijemi nužno opisivati — to i onako svaki 
naš štovani štioc po naravnoj misli svojoj pojmiti može, 
— i pored svega toga niti hoće, niti volje ima koja strana 
sila da se miša u to žalosno ali i vrlo delikatno — čak- 
ljikavo pitanje, pored svega toga što posredno i ne 
posredno, manje više cio svit osiča štetu toga vanred- 
noga stanja. Trgovina nije u onome prometu kao što je 
prija bila, bersa je u tućmi — strepnji — putevi su zat- 
voreni, iznosi su ograničeni, sve to podjenako boluje i 
osića zle posledice toga pred navedenog rata; još nas 
samo jedno tiši, da taj rat neće i ne može još za dugo 
trajati, ito ne toliko sa Francusa koliko zbog sami Ni- 


*) Sobstvene riči našeg državnog Kancelara, koje mal te ne- 
# . * . 
cedu mu prisesti, Dopis. 


maca, jer vidimo da se narod vrlo_zlovolji na tako dugi 
i varvarski — ne čovični — rat. Ta ljudi su stvoreni i 
oprediljeni za više i plemenitie što, ane da se kolju i 
ubijaju kao zlotvori ili stvorenja bez razuma i osićanja. 
To tako dulje ne može stojati, tome pokolju morase kraj 
učiniti, i ako ne učine kraj okrunjene glave, ,,činiće sam 
puk što triba — samo što onda mal te neće odzvoniti 
veliko zvono dinastijama, koje se tako lipo sad poče le 
razvijati i širiti po Europi. 

Da pak nužda i potriba a i čovičanstvo zahtiva da 
se skorim mir učini, vidi ge iz toga, što ovako i moralno 
i materialno u natrag idemo, a to nije opredilenje da- 
našnjega vika i nauke. 

Najnovija nauka uči drugom čemu, boljim i ple- 
menitijim — radnji, blagostanju i udruživanju, a ovo što 
se sad na zapadu zbiva, sasvim je protivno toj nauci. 

Ako hoćemo što da zidamo, moramo nauku pod- 
hranjivati, a ako ovako i na dalje se bude radilo, to ne 
samo da nećemo ovu negovati, negoćemo ju sasvim pot- 
kopati a s' tim sebe i cilo naše imanje zakopati. 

Pitamo, naštosu nam želježnice — gvozdeni putovi 
— brzojavi, ladje, stoka i drugo? ako se nećemo ine 
zelimo ovim sretstvima kao pošteni i uredni ljudi služiti, 
već hoćemo ovo kao sretstvo sile i ubijanja ljudi upotri- 
biti — onda nikada nije ni tribalo takovo što izumeti, 
jer za ubijanje — dovoljana su i ona prvobitna sretsva 
kojima su se prija više stoleća posluživali. 

Mi danas stojimo na stupnju visokog izobraženja i 
reformatorstva, po tome triba kao izobraženi ljudi, a ne 
kao tirani da postupamo, na osnovu pak reformatorstva, 
triba svako zlo u svitu da otklonimo i novim boljim za- 
minimo. Cinimoli mi to i u kojoj miri? ne spada u ove 
redke da mi — presudjujemo, to ostavljam drugim višti - 
Jim peru, da po tanko na drugome mistu u ovom sštova- 
nom listu prisudi.*) 

Nami je zadatak dokazati, da pored _ovakih okol- 
nosti kako danas obće svitske stvari u Europi stoje, ne 
može biti u obće po narodnu privredu (gazdinstvo) na- 
pridka, niti u trgovini one živosti koje triba da ima. Da- 
nas svaka radnja stoji iako se što posluje, to nikako 
čemerno i traljavo ide, a to če sve dotle postojati, dok 
se svitski obrt ne uredi kao što _ je u redu i prija bio — 
i dok se putovi ne otvoru za one krajeve kudasmo mi 
naše proizvode odnosili — šiljali — a sto je opet nami 
tribalo i na čegasmo mi potribu imali, od onud nosili, 

Rane je kod nas na današnjim nediljaim trgu ,,u 
slid boljih putova“ mlogo doveženo,no ponajviše slabo se 
prodavalo a kukuruz se najmanje tražijo. Posli 9 satah 
črez kiše koja je počela padati, gotovo da se sav trg. raziš0. 

Cinu rani notiramo — bilježimo — ovu : žito 4 fr. 
50 — 60 nov. napolica 3 — 3 fr. 40 n. raž 2 fr. 60 n. ječam 
1 fr. 60 - 2 fr. zob 1 fr. 60— 70 nov. kukuruz 2 fr. 80 — 
89 n. požunac, 

Živine je danas na trgu bilo vrlo mlogo, pilići & 
guske udarilesu natrag u cini, a ćurke su prilično 
plaćane. — Svinji debeli su takodjer jako pojeftinili. 


NAŠA ČITAONICA. 
GAZDALUK. 
Kommasatia Razdilba zemaljal. 
Al u poljodilstvu u račuue triba uzeti, alat i živinu 


*) Mi bi želili i to po Vašem peru štiti. Ured. 

koja se po čoviku upotribuje, pa još i svoju ranu i odiću 
— pokušajmo esapiti : koliko se vrimena potroši i kolah 
iztare u prilazku, i uvozu, branah plugovah u prinaša- 
nju, koliko se haljinah izdere u privalivanju, koliko ge 
više piće potroši, koliko se rane raznese, živinah iztare, 
alata izlomi, pa zato nadničaru i majstoru više plati, a 
gazdi od;svačeg manje ostaje, živinu koju bi mogo odhra- 
nit, prodat, i nevolju novčanu odbavit, moram tirat, pa 
da što prije možem poso svršit moračuje bolje ranit, 
dakle gubim cinu živine, i trošim litinu na piću, koju bi 
mogo u novac obratit, uz to i nemože se živina bez mane 
“odhranit, jel valja kobilu tirat, pa ždribe mora kasat, 
kvari se, falinge nase navuče, ako na rudu jel na točak ne 
natrče. Di je zemlja u jednom komadu tu triba manje 
živinah, na radnju, manje alata, manje piće, manje trge- 
nja dakle manje troška, manje čeljadi, manje rane, dakle 
manje izdavanja, po čem više u džepu ostaje. Eto ti tajna 
teciva. 

Kad žena hoće da snuje — mora svu svoju predju 
pri rukuh imati — krojač kani haljinu skrojiti, triba da 
čoju prid oči na stolu razkrili. Gazda da znade svoj gaz- 
daluk urediti, sve zemljište, sve alate, sve živine mora 
prid sobom imati. On mora prosuditi ovaj ili onaj dio 
zemljišta za koje sime može biti plodan, on mora odlju- 
čiti na svaki komad _kake vrsti djubreta valja izneti,i 
stim nakoliko pokriti. On mora znati : kada će tribat ko- 
ju radnju započeti, — kositbu, žetvu, i to na kojem kraju 
što valja prije urediti — i čime se može još kasniti; ako 
sc vrime prominilo, šta mogu čeljad — i šta živine još 
privriditi, da se cio dan po gazdu, i po nadničare neiz- 
gubi. Gazda triba da je kod svake radnje prvi i poslid. 
nji, jel tako će se svaki poso marljivije vršiti, i mnoge 
štete — koje nemarljivost uzrokuje odstraniti. 

Al gazda sve to nije kadar urediti, nadgledati, i 
upravljati ako muje zemlja po svem ataru probacana. 
Sto su zemlje za pojedine razštrkane, i samo po vrsti 
litine sjedinjene, to nije iz obzira poljodilskog već Spajin- 
skog uvedeno : da nadzor bude olakšan, obzir poljodil- 
ski želi : da su zemlje na jednom mistu po svakog sjedi- 
njene. Prije su ljudi običajno žito, ječam, zob i kukuruz 
sijali, jel s drugim stvarma spajije nisu se rado bavili. Al 
poklem sad od svakog komada ištu porez, a to se ne sga- 
dja, da svake godine ove vrsti rana radja; Za to je skraj- 
no vrime nastalo : i stoga da neoglademo i stoga da porez 
platiti 1 stoga daživinah više odhraniti dokolni postanemo 
— dai druge stvari sijati i saditi naučimo pa baš one: koje 
su za naše zemlje podobne, što nije moguće drugčie dostig- 
nuti: već akoće nam kommasatia zemljišta ujediniti. Take 
stvari da se_ mogu u vrime u zemlju metnuti, obraditi, 
pokupiti, i spremiti valja da gazdu pribitnog imadu. No 
već ni šume nisu više obće, svakom je svoje izmireno, te 
valja dakle naknadjat, pa drva i za one pripravljat, koji 
su od šumah oddaljeni, ako ti zemljište nije ujedinjeno : 
ni jedan prut nećeš usadit, jel te priči i komšia, akoje 
pak ujedinjeno — to češ sebi nasadit voćnjak da ti dica 
u tudj negledaju, nasadit češ za alat dračovah, za pilež 
dudovah, za vatru dije podvodno vrbe i topole, još i koji 
čokot da se loza iz prid vrata i prozora izprikriživa, i 
hlad kad je žestoko sunce nabavlja, pa češ svačeg što ti 
triba pomalo imat. 

Poljodilstvo bez živine takoje ko drvo bez voća, 
neplodno: svakojake dakle pitome živine valja odhra- 
njivat, al i tu triba da je gazda uvik za repom, da se šte- 
ta nesgodi, i živina na hrani, jel ta prvo mora njemu 
novac doneti, a drugo djubreta pripraviti, što da se do- 


stigne, triba piće nasijat, al nijedno ni drugo se neda 
vršiti, ako je zemlja razštrkana. 

Napokon ko štoje familia bez dice, tako i avlia bez 
pileža mrtva, jistbina_soparna poljodilac niti ima nova- 
ca niti prigode : da se uvik iz kasapnice mesari, već od- 
hrani gusakah, patakah, pućakah, i _pilićah, pa se omrsi, 
sitni pilež svako zrno pokupi, pa ni jedno u štetu neode, 
i tako se odhrani da tavan neizprazni, u svačem je za- 
štede : vrimena, truda, rane, piće — alata, radeće živine 
nadnice, kadje zemlja ujedinjena, koštoje pravi rasap 
kada je pokidana. 


U naših šokačko-bunjevačkih školah (učionah) neob- 
hodno tribamo pravilno književna jezika, 


Bacimo pogled na prirodu, u kojoj kanoti u živoj, 
istinitoj i nepobitnoj školi možemo se učiti i k pameti 
dozvati za pripoznati naše prirodno pravo k razvitku i 
prosvjeti. Ista priroda nam živo u oči dokaziva, da ne- 
prikidno uživa pravo prirodnog razvitka, koje ima od 
Višnjeg Stvorca. I zaisto! tko je taj, da joj može to za- 
braniti, da kada prolitno vruće sunašce sine i ugrije po- 
vršje zemlje, da ono nepronikne zelenom travkom i mi- 
risnim cvitjem ? Tko je taj? koj bi mogo plodonosnom 
stablu zabraniti, da se prolitjem nenapupi, nerazvije, 
obilnim cvatom nerazevata, a potom sladkim plodom 
neurodi. Tko je taj? koj bi mogo mladu stabalcu ričju 
zabraniti, da se vrškom u vis nediže, nerazvije i neraz- 
grani. Isto je tomu tako i razvitkom narodne naše knji- 
ževnosti 1 izobraženosti. Tko je taj? da nam može bra- 
niti ma i pod kojim izlikom to prirodno pravo našega 
duševnoga i tilesnoga razvitka. U ustavnoj državi, ima- 
mo ustavnu slobodu, uslid koje imamo sveto pravo poslu- 
šati glas i duh sadašnjega vika, koj nas glasno zove i 
nuka, da se iz tminah drimeža i neznanstva prenemo, 
podignemo i prosvitlimo. Duh vrimena naa ozbiljno opo- 
minje, da spremno stanemo muževski na čvrste noge, te 
odvažnom voljom u jedan glas ,naprid.“ — Jest, imamo 
se prigrliti svi jednodušno, jednim srcem prihvatiti se 
naše književnosti, te nju grliti i ljubiti, njegovati i širiti 
kanoti nepogrišljivu svetinju, i neporušivo jamstvo mo- 
ralnoga spasenja, narodnje nam prosvite i značaja nam 
plemenitosti. Svi smo kao i ostali drugi narodi po Bogu 
stvoreni i pozvani, da hitimo k uzvišenoj svrhi čovi- 
čanske vridnosti i uglednosti, a tomu se možemo pomak- 
nuti jedino u književnoj slogi. 

Hvala dragom Bogu! i mi ko sirotče prolitno sunce 
dočekasmo, ugledasmo naše ,,B. iS. novine,“ koje bi 
imali srcem grliti i ljubiti, kanoti majka kad porodi prvo 
dite svoje. Ove novine nam za sada kakve su takve su, 
nami moraju biti najlipše, najbolje, najmilie i najugod- 
nije. Kanogod što majka sladkim pogledom motri prvo- 
rodjenče svoje u živomu ufanju, da će joj dite biti jed- 
noć radost, ponos, dika i podpora; isto tako imamo se 
gojiti sladkom nadom, da ćehu_ nam i ove naše novine 
osvitlati obraz u ljubavi i duhu naše narodnosti, naše 
knjige, pa čemu ćemo ge označiti prid svietom, da nismo 
tromo truplo bez duše i života, ne mrtvo i neznatno udo 
čovičanskoga kola, ne igračka lopta zavedene tudje stra- 
sti, ne prikora i poruge vridno bitje tudje milosti; nego 
da smo duhom živi, u doslednosti i čvrstom držanju 
stalni, a imenom značajni. 

Zavirimo u povistnicu kojega mu drago naroda, i 
osvidočiti ćemo se na oči: da se svaki narod samo po 
svom narodnom jeziku izobražava i prosvitljiva. Ako je 

dakle tomu tako, kao što i jest, onda nam prva i sveta 
dužnost otrest'se dosadašnje nesvistice, te duhom i srcem 
podigniti se do onog uznosnog i velebnog gledišta, s ko- 
jeg da se učimo mudrosti 8 prošlosti, a po tom, da mudrii 
postanemo u buducnosti. Jest, volja nam prikom nuždom 
prenuta, ima i mora gromkim glasom zapovidati svim 
našim silam, da se spremno primamo rada (dila) s nadom 
i pogledom na bolju i sričnu budućnost. 

Otci naroda nam, koji su sa svoje krivnje natoliko 
zaostali, i nadugačko pritrgli bez naprednoga postupka 
književne izobraženosti, kao i narodnjega spoznanstva ; 
indi sada neka strilovitim korakom stupaju do znanst- 
vena kola narodnje prosvite. Mladi nam pako rod t. j. 
ditcu za ruku jih povedimo odmah k tomu narodno — 
bistromu vrutku (izvoru) književnosti, iz kojeg teče bis- 
tra voda sadašnjega ukuga. Bezodvlačno, što prije, od- 
mah u naših šokačko bunjevačkih škola pripričimo to 
mutno vrilo stare neshodne naričjne knjige, koja je tekom 
vrimenah eto prouzrokovala toliki metež, da gotovo ne- 
razumije brat brata, sestra sestru, rod roda. Postavimo 
u naše šokačko-bunjevačke škole uslid opomene napred - 
noga duha temelj pravilne književnosti, na kojem samo 
moguće uspješno osnivati i razvijati narodni nam jezik, 
a po tomu ulivati i probudjivati u ditci ljubav prama 
narodu; pak će nam vrimenom biti otvorna, zahvalna 
ditca, narod i domovina. 

»Ditca, jer ćehu tim duševne sile lasnije razvijati; 
narod, jer će odtuda prosvita i čestitost duševna i tilesna 
sliditi; domovina, jer ćemo joj kripke i čuvstvene domo- 
rodce odgojiti.“ 

Indi odlučno velim : uvedimo u naše škole knji- 


ževni, dakle u literarnom smislu tako zvani hrvatski 


jezik. Nu kako i zašto, dokazati ću. 


Prije svega uzmimo na oko toli važnu stvar, koju 
svestrano i razborito promatrajuć, pronadjimo istinu, 
koja nek nam bude voditeljicom u našemu zauzetju. 


I. Najprvo velim : čisto šokačko-bunjevačko na- 
ričje niie shodno za obuku i naobraženje naše mladeži. 
Nije pako shodno, jer priči u obće književni nam na- 
predak. 

Pitam našega mnogovridnoga i rodoljubimca, kao i 
ostalu našu rodsku bratju:a što bi postigli mi našim 
čisto šokačko-bunjevačkim naričjem 2 postigli bi to, što i 
dosad, natražnjačivo takvo. da nam mladež, a po njemu 
i u njemu narod nam nebi razumio književnu knjigu (je- 
zik); t.j. ne, da nebi baš razumio, nego u književnim 
jeziku neizvižban, bilo bi mu mučno, nebi mu išlo u 
slast, dakle nebi mu se_baš niprimalo; bio bi pri svoje- 
mu tudjin, gladan pri kruhu. 


II. Uzmimo sada na oko našu školsku čitanku, dakle 
koja seje (ako je) dosad upotribljavala u naših školah 
tako zvana ,,Slovnička Citanka.“ 1) U njoj je priložena 
u kratko u 92 paragrafah za ,,Vežbu jezika“ slovnica, 
koja je neobhodno potribna ; pa zato školski zakon stro- 
go i zapovida, da se jeziko-slovje valjano podučava; nu 
ne napamet paragrafe, nego po vištom rukovodstvu uči- 
telja kroz čitanje ujedno uzme se i vižba slovnice. Sada 
pako, ostaneli nam u školah napomenuta Citanka ; ili 
bude li druga uvedena, svakako će se morati slovnički 
jezik nam podučavati se. Nu pitam sada : po kojoj će se 
slovnici učitelj ravnati, ako ne po pravilnoj slovnici knji- 


1) Perva Slovnička čitanka za drugi razred katoličkih učio- 
nah u carevini austrianskoj. U Budimu tiskana 1863. 

ževna jezika. Ako je dakle tomu tako, doslidno književ- 
nim jezikom moraju biti pisane i školske nam knjige. 


»Šokci ubogci, Vlasi siromasi, & 
Svabe grabe.“ 
Narodna poslovica. 


Mahni me se draga moja sestro Vilo, 
Jami javor gusle i gudalo tanko, 

Nije danas kano što je njekad bilo, 
Nit je ko pre isti pobro tvoj Milanko. 


Nije mi do svirke, nije mi do pjesme, 
Nit do slasti rajske njene išta stalo, 
Nit tražim ko prije vilinske ti česme 
Da njom liečim srdce tugom oguglalo. 


Al ne onom, s koje čudnovata čara 
Čestje u životu mladom srdce pati, 

Nada se i čezne sred ljuvena žara, 
Strepi, s Zeljah gine, a bolom se brati. 


Oh! vi slatke muke, i vi mučne slasti ! 
Spomen slatko gorak, — davno li je bilo, — 
A sad mi ko onom koj je u grob tmasti 
Sahranio svoje i drago i milo. . . 


No sad druga tuga moje srdce mori, — 
Da li se domišljaš mila sejo Vilo? — 

I koli mi ljubav u mom 8srdcu gori, 
Toliko ju brani klete kobi sila. 


Oh! to ti je ljubav prava, čista, sveta, 
Negojena strastju, niti množivom dara, — 
Oh! to ti je Zlato čarobnoga spleta, 
Komu nećeš naći na daleko para! 


Na čelu mu glatku do tri zviezde sjajne 
Kojih zrakah bliesak u jedno se spaja, 

Gledajuć ga snadju dražesti te bajne, 
Pogled nanj je pravi pogled istog raja. 


Ta divno je, krasno, kano cviet u gori, 
Umilno ko pogled nevinašca čeda, 
Mirisno s kriepostih ko lipa u gori 
A punano duha ko sat slatka meda. 


Odtud Zlata toga zlatno slavna djela, 
Stoga mu i slava širom svieta puče, 

Uzjagmiše s' prosci — borba se zaplela, — 
Svak' bi rado luče k sebi da privuče. 


Dobro bješe Zlatu za živa babajke, 

Nedade svog Zlata proscem nametnikom, — 
Nego ih potjera — oh! da čudue hajke, — 

Čef jim prodje ijubit njegovom se dikom. 


Al nedugo zatim oboli mu babo, 
Kano da ga dan noč morijaše mora, — 
Duhu velikome bolom tielo slabo 
Morade podleći, ma bilo ko gora. 


Jadom jadujuči a sve spominjući 
to mu sve sva bilo, svoje Zlato milo, 
Još k tomu megdane, junake srčane, 
Srdee babi puče da više ne tuče... , 


Zapištaše luzi u velikoj tuzi, 
A od njih sve gore i to naše more, 
I tri naše rieke, od žalosti prieke, 
Podizahu vale, prelievahu žale. 

Jauk stiža jeka s bliza i daleka : 
90)! premili otče, koli slavno poče, 

Tol' — čim jad te skrši, — ti žalostno svrši, 
Tvoje Zlato, ranče, osta sirotanče. 


Tko će ga sad tješit, srieću mu pospješit ? 
Tko će ga sad hranit, od otmice branit ? 
Bez tebe će babo skočit hromi d&bo, — 
I posegnut stari za Zlatom hahari!“ — 


Taj žalostan lelek ne osta glas samo, 
Predano bi Zlato sebičnim skrbnikom, 

Ovaj šuruj amo, — onaj šuruj tamo — 
IItjedoše ga svezat svojom neprilikom ... 


Ali skoči junak junačkoga skoka 

Vrstan premac babe duhom, riečju, djelom, 
I on ljublja Zlato ko zenicu oka, 

Pa ga stane branit odvažnostju smjelom. 


Na rieči mu divne za pravdu, istinu 
Pristade uz njega pobornikah jato, 
Pak nedadu ciepat babine baštine, 
Nit njegovo svezat s neprilikom Zlato. 


Ali nametnikah sebičnih skrbnikah 
Od istine, pravde, jača bješe sila, — 
Ko Irud s Pilatom d&bo s' gbrati tatom, — 
Poć morade Zlato draga za nemila. 


Zajecaše opet doline i gore, 
Popucaše stiene naše od žalosti, 

Uz burka se silno oto naše more, 
Stresle se u grobu sve bibine kosti. 


Koli cvili Zlato uz nemila draga — 
Toli više rod mu sav snuždeni plače, 
Što no nametnici željni silna blaga 
Po babinom dobru po turski harače. 


Ni babino ime spomenut se nesme, 
Niti priznat da si u babinom rodu, 

Zapjevati nesmeš junačke si pjesme, 
Niti stara prava branit i slobodu. 


Mrieže ti se pletu narodnom prvaku, — 
Tavnice se pune, siže glas do neba, 
Svud uhode, traže u jajetu dlaku, 

Sinci bježe tražit u tudjini hljeba. 
Kako tu pjesnički da me zgrieva plamen, 
Kad se neda pravo odahnuti duši, 

Kad ti je na srdcu kano težki kamen, 
I ko da te gnjusan dim gjubreta guši. 


Avaj mila sestro, javor gusle jami, 
Nije pjesmi mjesta, gdje je sila, zloba, 
Pusti nek mi srdce i duh tako čami, 
Dok neprispe po nas bolje, ljepše doba. 
Milanko. 


Svaštice za zabavu. 


U dosadašnjemu malomu katekizmu, koi se je rabio 
(upotribljavo bačkih učionah u I. razredu, prvo pitanje 
u njemu jest : ,,Što si ti?“ Odgovor slidi : ,,Ja sam po 
milosti Božjoj kršćanske katoličanske vire čovik.“ Kate- 
keta iste škole razloživ ditci to pitanje, te napokon upita 
jednog malenog, kaži mi dite sad : Što si ti? na što ma- 

leni (dite) ustane i odvažno reče: ,Ja sam Bombola 
Joška.“ 


Kateketa iste škole govoreći ditci o svagdibitnosti | 


Boga, i uze dite na_izpit u pitanjih : je li Bog ovdi sad 
u školi, na sokaku, kod kuće? Jeste, odgovori dite. Sad 


nastavi kateketa dalje i upita ga:a je li Bog i u vašemu | 


podrumu? dite zakretjajući glavom i reče: nije. Kako to? 
upita ga kateketa, ta Bog je svagdi, daklem i u vašemu 
je podrumu. Al mi neimamo podruma, prostođušno odgo- 
vori dite. 


CINA RANE. 


Pešta, 11. Prosinc. Žito. Banatsko. Najslb. tšk. 83 
fnt. vrd' 5 f£. 20—30 n. najb. tšk. 88 fnt. vrd. 6 f. ——— 
n. tisansko, najsb. tšk. 83 fnt. 5 f, 25 —35 n. najb. tšk. 88 
fnt. 6 —6 fr. 10 n. stolnobiogr. najslb. tšk. 83 fnt. 5 fr. 
25-35. najb. tšk. 88 fnt. vrd. 6-6 f. 10 n. bačko. najsb. 
t3k. 83 fnt. vrd. 5 f. 20—30 n. najb. tšk. 86 fnt. — f. — 
— n. Raž tšk. 78 — 79 — 80 fnt. vrd. 3 fr. b0—55n. Zob 
tšk. 44 —46—50 vrd. 2 fr. 30.—35 nov. 

Baja, 10. Prosin. Žito najb. tšk. 83 fnt. vrd. 4 f. 
80 n. srid. tšk. 80 fnt. vrd. 4 f. 70 n. Napolica tšk. 78 fnt, 
vrd. 8 f.97.n.srd. 76 fnt. vrd. 3 f. 37 n. Raž najb. 76 fnt. 
vrd. 3 f. 7 n. grid. 795 fnt. vrd. 2 f. $0 n. ječam najb. 66 
fnt. vrd. 1 f. 90 grid. 63 fnt. vrd. —fr. — n. Zob najb. 44 
fnt. vrd. 1f.90n. srid. 42 fnt. vrd. 1f.80n. Kukuruz 
90 fnt. vrd. 1 fr. 87 n. 


Najnovije. 

10. Pros. Iz Toursa javljaju : da je Loarska ar- 
madia —- dvodnevnu bitku srićno održala, i po nakuplje- 
nih silah tako osnažila : da je kadra odpočet napadne bit- 
ke. Velikoje oduševljenje, od svih stranah hrle francesi 
pod ratne zastave. 

Nimcem je rat veoma dosadio jel u svojih novi- 
nah pišu : da se na Parisu valja osvetit, i sav u rovine 
obratit. 


Visina vode Dunavske. 


Pošta, 10. Prosinca 56“ 1“ opada. 
nad 


Kalača. Kravise — turobno vrieme. 


Poruke uređdničtva. 


Baja: G.J. M. rađujemo se sastanku. — Novisad : G. G. P. 
Služi će našem Listu na veliku čast. 


KNJIŽEVNOST. 
Ovim neka je na znanje, da je 
»Bunjevački i Šokački Kalendar“ 
za god 1871. izisao. Cina je 30 nov. komadu, 
a naručbine prima iz ljubavi g. Božidar Vnić ovdašnji poštar, koji 
će iste kalendare ujedno i na stranu šiljati (expedirati). 
U Subotici, 1. Listo pada 1870. 


Ambrozio Šarcević, 
izdavatelj. 


Izdavatelj | odgovorni urednik : Ivan Antunovloh, — U Kalači, 1870. Tiskom Malatina i Holmeyera. 

